**LĒMUMS**

iepirkumā, kas tiek rīkots Publisko iepirkumu likuma (turpmāk – PIL) 9.panta noteiktajā kārtībā

**“VSIA “Paula Stradiņa klīniskās universitātes slimnīcas” teritorijas labiekārtošana – bruģētu gājēju celiņu, laukumu izbūve un asfalta seguma atjaunošana piebraucamajos ceļos un stāvlaukumos”**

(identifikācijas Nr. PSKUS 2017/88)

2017.gada 8.augustā

Iepirkuma komisija izveidota ar VSIA “Paula Stradiņa klīniskā universitātes slimnīca” (turpmāk – PSKUS) 2017.gada 30.jūnija rīkojumu Nr.11-10/89 “Par iepirkuma komisijas izveidi iepirkumam „VSIA “Paula Stradiņa klīniskās universitātes slimnīcas teritorijas labiekārtošana - bruģētu gājēju celiņu, laukumu izbūve un asfalta seguma atjaunošana piebraucamajos ceļos un stāvlaukumos” (ID Nr. PSKUS 2017/88)”.

Komisijas sastāvs:

**Jānis Zaķis** Infrastruktūras un uzturēšanas daļas vadītājs

komisijas locekļi:

**Artūrs Turlajs** Infrastruktūras un uzturēšanas daļas Ekspluatācijas nodaļas vadītājs;

**Anete Vārpiņa** Infrastruktūras un uzturēšanas daļas Ekspluatācijas nodaļas tāmētāja;

**Diāna Belozerova** Iepirkumu daļas iepirkumu procesu koordinatore.

1. **Pasūtītājs** – VSIA „Paula Stradiņa klīniskā universitātes slimnīca”, reģ. Nr. 40003457109, Pilsoņu iela 13, Rīga, LV-1002
2. **Iepirkuma identifikācijas numurs** – PSKUS 2017/88
3. **Lēmuma pieņemšanas datums**: 08.08.2017.
4. **Pamatojums lēmuma pieņemšanai:**

Saskaņā ar Publisko iepirkumu likuma 9.panta piecpadsmito daļu pārtraukt iepirkumu, jo iepirkuma dokumentācijā ir nepieciešams veikt būtiskus grozījumus.

Ņemot vērā to, ka pretendentu piedāvājumi pārsniedz pasūtītāja finanšu iespējas, ir nepieciešams veikt iepirkuma dokumentācijā norādītā darba apjoma samazināšanu, bet iepirkuma dokumentācijā ietverto darbu apjomu samazināšana, iespēja un gadījumi, kad apjoms var tikt samazināts, samazināmo apjomu apmērs, saturs un kārtība nav bijusi detalizēti atrunāta iepirkuma dokumentācijā, līdz ar ko, samazinot darba apjomu, ja iepirkuma dokumentācijā šāds regulējums nav bijis ietverts, norāda uz jauna iepirkuma rīkošanas nepieciešamību, jo, ja gadījumā tie būtu bijuši zināmi iepirkuma izsludināšanas brīdī, tas būtu varējis ietekmēt pretendentu loku vai iesniegtos piedāvājumus, rezultātā, iespējams, mainoties arī iepirkuma uzvarētājam.

Ņemot vērā to, ka iepirkuma līgums nedrīkst tikt slēgts, nosakot būtiski atšķirīgus nosacījumus no iepirkuma dokumentācijā norādītā, iepirkuma komisija nolemj pārtraukt iepirkumu un veikt nepieciešamos grozījumus iepirkuma dokumentācijā.

1. Iepirkuma komisijas lēmumu var pārsūdzēt Administratīvās rajona tiesas attiecīgajā tiesu namā pēc pieteicēja juridiskās adreses [Administratīvā procesa likumā](https://likumi.lv/ta/id/55567-administrativa-procesa-likums) noteiktajā kārtībā mēneša laikā no lēmuma saņemšanas dienas. Lēmuma pārsūdzēšana neaptur tā darbību.